Sawisé netes saka endhog, iguana ijo katon persis kaya iguana ijo gedhé ing babagan werna lan bentuké. Nanging, bentuk eri ing geger iguana cilik durung katon kaya iguana ijo gedhé. Sawisé netes uga, iguana ijo cilik langsung adhaptasi marang suhu lan kahanan ing lingkungan sakubengé. Iguana ijo uga golèk pangan dhéwé sawise netes saka endhog tanpa diéwangi karo iguana ijo kang dadi induk utawa biyungé. Amarga kuwi, iguana ijo nduwèni rasio kematian paling dhuwur ing kelasé. Iguana ijo bisa dipangan déning mungsuh-mungsuh utawa prédhator liyané nalika golèk pangan.